Document ID: 32004D0209

Title and Content:
Απόφαση της Επιτροπής της 28ης Ιανουαρίου 2004 για την έγκριση ποσοτήτων ελεγχόμενων ουσιών που επιτρέπονται για βασικές χρήσεις στην Κοινότητα, το 2004, βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2004) 103] (Τα κείμενα στη δανική, την ολλανδική, την αγγλική, τη φινλανδική, τη γαλλική, τη γερμανική, την ιταλική, την πορτογαλική και την ισπανική γλώσσα είναι τα μόνα αυθεντικά) (2004/209/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος(1), και ιδίως το άρθρο 3 παράγραφος 1, Εκτιμώντας τα ακόλουθα: (1) Η Κοινότητα έχει ήδη μηδενίσει την παραγωγή και κατανάλωση χλωροφθορανθράκων, άλλων πλήρως αλογονωμένων χλωροφθορανθράκων, των αλονών, του τετραχλωράνθρακα, του 1,1,1-τριχλωροαιθανίου, των υδροβρωμοφθορανθράκων και του βρωμοχλωρομεθανίου. (2) Κάθε χρόνο, η Επιτροπή οφείλει να καθορίζει τις βασικές χρήσεις για τις εν λόγω ελεγχόμενες ουσίες, τις ποσότητες που μπορούν να χρησιμοποιηθούν, καθώς και τις εταιρείες που μπορούν να τις χρησιμοποιήσουν. (3) Η απόφαση IV/25 των μερών στο πρωτόκολλο του Μοντρεάλ για τις ουσίες που καταστρέφουν τη στιβάδα του όζοντος, καλούμενου εν προκειμένω "πρωτόκολλο του Μοντρεάλ", θεσπίζει τα κριτήρια της Επιτροπής για τον καθορισμό τυχόν βασικών χρήσεων και επιτρέπει την παραγωγή και κατανάλωση που είναι αναγκαία για να καλυφθούν οι βασικές χρήσεις των ελεγχόμενων ουσιών. (4) Η απόφαση XV/8 των μερών στο πρωτόκολλο του Μοντρεάλ επιτρέπει την παραγωγή και κατανάλωση που είναι αναγκαία για την κάλυψη των βασικών χρήσεων των ελεγχόμενων ουσιών των εγγεγραμμένων στα παραρτήματα A, B και Γ (ουσίες των ομάδων II και III) του πρωτοκόλλου του Μοντρεάλ για εργαστηριακές και αναλυτικές χρήσεις, όπως αυτές απαριθμούνται στο παράρτημα IV της έκθεσης της εβδόμης συνεδρίασης των μερών, υπό τους όρους που καθορίζονται στο παράρτημα ΙΙ της έκθεσης της έκτης συνεδρίασης των μερών, καθώς και στην απόφαση VII/11 και στην απόφαση XI/15 των μερών στο πρωτόκολλο του Μοντρεάλ. (5) Δυνάμει της παραγράφου 3 της απόφασης XII/2 της δωδέκατης συνεδρίασης των μερών στο πρωτόκολλο του Μοντρεάλ σχετικά με τα μέτρα για τη διευκόλυνση της μετάβασης στις απηλλαγμένες χλωροφθορανθράκων δοσιμετρικές συσκευές εισπνοής (Metered-Dose Inhalers - MDI), η Αυστρία, το Βέλγιο, η Δανία, η Φινλανδία, η Γαλλία, η Γερμανία, η Ελλάδα, η Ιρλανδία, το Λουξεμβούργο, η Νορβηγία, η Πορτογαλία, οι Κάτω Χώρες και το Ηνωμένο Βασίλειο αποφάσισαν προσφάτως ότι οι χλωροφθοράνθρακες (CFC) δεν είναι πλέον απαραίτητοι για την παραγωγή του ειδικού, βραχείας δράσεως, βήτα αγωνιστή CFC-MDI(2). Το άρθρο 4 παράγραφος 4 περίπτωση i) στοιχείο β) του κανονισμού (ΕΚ) αριθ. 2037/2000 απαγορεύει τη χρήση και κυκλοφορία CFC, εκτός εάν θεωρούνται βασικοί υπό τους όρους που περιγράφονται στο άρθρο 3 παράγραφος 1 του εν λόγω κανονισμού. Οι αποφάσεις αυτές οι σχετικές με τον μη βασικό χαρακτήρα των CFC περιόρισαν τη ζήτησή τους στην Κοινότητα. Επιπλέον, το άρθρο 4 παράγραφος 6 του κανονισμού (ΕΚ) αριθ. 2037/2000 απαγορεύει την εισαγωγή και κυκλοφορία προϊόντων CFC-MDI, εκτός εάν οι CFC στα εν λόγω προϊόντα θεωρούνται βασικοί, υπό τους όρους που περιγράφονται στο άρθρο 3 παράγραφος 1. (6) Η Επιτροπή δημοσίευσε γνώμη(3) στις κοινοτικές εταιρείες που ζητούν από την Επιτροπή να αποφανθεί σχετικά με τη χρήση ελεγχόμενων ουσιών για τις βασικές χρήσεις στην Κοινότητα το 2004, και έγινε αποδέκτης δηλώσεων σχετικών με τις προβλεπόμενες βασικές χρήσεις ελεγχόμενων ουσιών το 2004. (7) Tα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής που συνεστήθη δυνάμει του άρθρου 18 του κανονισμού (ΕΚ) αριθ. 2037/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η ποσότητα των ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές ιατρικές χρήσεις στην Κοινότητα το 2004, ανέρχεται σε 1428553,000 χιλιόγραμμα ΔΚΟ (δυναμικό καταστροφής όζοντος). 2. Η ποσότητα ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλοι, πλήρως αλογονωμένοι χλωροφθοράνθρακες), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 63198,365 χιλιόγραμμα ΔΚΟ. 3. Η ποσότητα ελεγχόμενων ουσιών της ομάδας ΙΙΙ (αλόνες), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 19268,700 χιλιόγραμμα ΔΚΟ. 4. Η ποσότητα ελεγχόμενων ουσιών της ομάδας IV (τετραχλωράνθρακας), που καλύπτεται από τον κανονισμό (ΕΚ) αριθ. 2037/2000 και η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 141694,630 χιλιόγραμμα ΔΚΟ. 5. Η ποσότητα ελεγχόμενων ουσιών της ομάδας V (1,1,1-τριχλωροαιθάνιο), που καλύπτεται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 525,800 χιλιόγραμμα ΔΚΟ. 6. Η ποσότητα ελεγχόμενων ουσιών της ομάδας VII (υδροβρωμοφθοράνθρακες), που καλύπτεται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 3,070 χιλιόγραμμα ΔΚΟ. 7. Η ποσότητα ελεγχόμενων ουσιών της ομάδας IX (βρωμοχλωρομεθάνιο), που καλύπτονται από τον κανονισμό (ΕΚ) αριθ. 2037/2000, η οποία μπορεί να χρησιμοποιηθεί για βασικές εργαστηριακές χρήσεις στην Κοινότητα το 2004, ανέρχεται σε 13248 χιλιόγραμμα ΔΚΟ. Άρθρο 2 Στις χώρες όπου οι χλωροφθοράνθρακες (CFC) θεωρούνται ως μη βασικά προϊόντα, απαγορεύεται η κυκλοφορία δοσιμετρικών συσκευών εισπνοής που περιέχουν χλωροφθοράνθρακες (CFC-MDI) εγγεγραμμένους στο παράρτημα Ι. Άρθρο 3 Κατά την περίοδο από την 1η Ιανουαρίου έως τις 31 Δεκεμβρίου 2004, ισχύουν οι ακόλουθες διατάξεις: 1. Η έγκριση ποσοστώσεων για τους χλωροφθοράνθρακες 11, 12, 113, 114 και 115, για βασικές ιατρικές χρήσεις, αφορά τις εταιρείες που αναφέρονται στο παράρτημα ΙΙ. 2. Η έγκριση ποσοστώσεων για τους χλωροφθοράνθρακες 11, 12, 113, 114 και 115 και για άλλους, πλήρως αλογονωμένους χλωροφθοράνθρακες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα ΙΙΙ. 3. Η έγκριση ποσοστώσεων για τις αλόνες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα IV. 4. Η έγκριση ποσοστώσεων για τον τετραχλωράνθρακα, για βασικές εργαστηριακές χρήσεις, αφορά τις εταιρείες που αναφέρονται στο παράρτημα V. 5. Η έγκριση ποσοστώσεων για το 1,1,1-τριχλωροαιθάνιο, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VI. 6. Η έγκριση ποσοστώσεων για τους υδροβρωμοφθοράνθρακες, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VII. 7. Η έγκριση ποσοστώσεων για το βρωμοχλωρομεθάνιο, για βασικές εργαστηριακές χρήσεις, αφορά τις εταιρείες που αναφέρονται στο παράρτημα VIII. 8. Οι ποσοστώσεις βασικών χρήσεων για τους χλωροφθοράνθρακες 11, 12, 113, 114 και 115, και για άλλους, πλήρως αλογονωμένους χλωροφθοράνθρακες, τον τετραχλωράνθρακα, το 1,1,1-τριχλωροαιθάνιο, τους υδροβρωμοφθοράνθρακες και το βρωμοχλωρομεθάνιο, είναι αυτές που καθορίζονται στο παράρτημα IX. Άρθρο 4 Η παρούσα απόφαση απευθύνεται στους ακόλουθους αποδέκτες: 3M Health Care Ltd 3M House Morley Street Loughborough Leicestershire LE11 1EP United Kingdom Bespak PLC North Lynn Industrial Estate King's Lynn Norfolk PE30 2JJ United Kingdom Chiesi Farmaceutici SpA Via Palermo 26/A I - 43100 Parma IG Sprühtechnik GmbH Im Hemmet 1 D - 79664 Wehr Jaba Farmaceutica SA Rua da Tapada Grande n.o 2 P - 2710-089 Abrunheira, Sintra Inyx Pharmaceuticals Ltd Astmoor Industrial Estate 9 Arkwright Road Runcorn Cheshire WA7 1NU United Kingdom Schering-Plough Labo NV Industriepark 30 B - 2220 Heist Op Den Berg Valeas SpA Pharmaceuticals Via Vallisneri, 10 I - 20133 Milano Valvole Aerosol Research Italiana (VARI) SpA - LINDAL Group Italia Via del Pino, 10 I - 23854 Olginate ( LC ) Acros Organics bvba Janssen Pharmaceuticalaan 3a B - 2440 Geel Biosolove BV Waalreseweg 17 5554 HA Valkenswaard Nederland Carl Roth GmbH Schoemperlenstr. 1-5 D - 76185 Karlsruhe Fisher Scientific Bishop Meadow Road LE11 5RG Loughborough United Kingdom Honeywell Specialty Chemicals Wunstorfer Straße 40 Postfach 100262 D - 30918 Seelze Katholieke Universiteit Leuven Krakenstraat 3 B - 3000 Leuven LGC Promochem GmbH Mercatorstr. 51 D - 46485 Wesel Panreac Quimica SA Riera de Sant Cugat 1 E - 08110 Montcada I Reixac ( Barcelona ) Rohs Chemie GmbH Berliner Str. 54 D - 53819 Neunkirchen-Seelsheid Sigma Aldrich Chemie GmbH Riedstraße 2 D - 89555 Steinheim Sigma Aldrich Company Ltd The Old Brickyard New Road Gillingham SP8 4XT United Kingdom VWR ISAS 201 rue Carnot F - 94126 Fontenay-sous-Bois Airbus France route de Bayonne 316 F - 31300 Toulouse University of Technology Vienna Institute of Industrial Electronics and Material Science Gusshausstraße 27-29 A - 1040 Wien Aventis London Road, Holmes Chapel Cheshire CW4 8BE United Kingdom Boehringer Ingelheim GmbH Binger Straße 173 D - 55216 Ingelheim am Rhein GlaxoSmithKline Speke Boulevard Speke Liverpool L24 9JD United Kingdom IVAX Ltd Unit 301 Industrial Park Waterford Ireland Laboratorio Aldo Unión SA Baronesa de Maldá 73 Espluges de Llobregat E - 08950 Barcelona Otsuka Pharmaceuticals(E) Provenca, 388 E - 08025 Barcelona SICOR SpA Via Terrazzano, 77 I - 20017 RHO Milano Valois SA 50, avenue de l'Europe F - 78160 Marly Le Roi Mallinckrodt Baker BV Teugseweg 20 7418 AM Deventer Nederland Agfa-Gevaert NV Septestraat 27 B - 2640 Mortsel Bie & Berntsen Sandbækvej 7 DK - 2610 Rødovre Butterworth Laboratories Ltd 54 Waldegrave Road, Teddington Middlesex TW11 8NY United Kingdom Environnement SA 111 Bd Robespierre, BP 4513 F - 78304 Poissy Ineos Fluor Ltd PO Box 13, The Heath Runcorn Cheshire WA7 4QF United Kingdom Laboratoires Sérobiologiques 3 rue de Seichamps F - 54425 Pulnoy Merck KgaA Frankfurter Straße 250 D - 64271 Darmstadt Institut Scientifique de Service Public (ISSeP) Rue du Chéra 200 B - 4000 Liège SDS Solvants, Documentation, Synthèses SA ZI de Valdonne, BP 4 F - 13124 Peypin Sigma Aldrich Chimie SARL 80 rue de Luzais L'isle d'abeau Chesnes F - 38297 St Quentin Fallavier Sigma Aldrich Laborchemikalien Wunstorfer Straße 40 Postfach 100262 D - 30918 Seelze YA-Kemia Oy - Sigma Aldrich Finland Teerisuonkuja 4 FIN - 00700 Helsinki Institut E. Malvoz (B) Quai du Barbou, 4 B - 4000 Liège Βρυξέλλες, 28 Ιανουαρίου 2004.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 813
3584
2524
1362
2090
2481

EuroVoc IDs (Expanded): 813
3584
2524
1362
2090
2481

Dataset Source: meu

Split: train